recursal/SuperWikiNEXT-32B huggingface dataset:
***আয়থা এড়ুথু*** (তামিল: ஆய்த எழுத்து: বাংলা: তিনটি বিন্দু) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণন এবং এশা দেওল, তামিল চলচ্চিত্র শিল্পের খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ আর রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই।

তথ্যসূত্র
---------

1. ↑  "Aayudha Ezhuthu"। *The Hindu*। Chennai, India। ২৮ মে ২০০৪। ২২ জুন ২০০৪ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৬।
2. ↑  "Ayitha Ezhuthu Tamil Movie Review - cinema preview stills gallery trailer video clips showtimes"। IndiaGlitz। ২০০৪-০৫-২৫। সংগ্রহের তারিখ ২০১২-০৮-০৪।
3. ↑  "Ayitha Ezhuthu Review - Tamil Movie Review by Kannan Mani"। Nowrunning.com। ২০০৪-০৩-১৫। ২০১২-০৮-৩১ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।
4. ↑  "Movie Review:Aayitha Ezhuthu"। Sify.com। ২০১৩-০৯-২৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।

বহিঃসংযোগ
---------

* ইন্টারনেট মুভি ডেটাবেজে *আয়থা এড়ুথু*  উইকিউপাত্তে এটি সম্পাদনা করুন (ইংরেজি)
**তারা সুন্দরী** একজন বাঙ্গালী মঞ্চ অভিনেত্রী, গায়িকা ও নৃত্যশিল্পী। যিনি সম্ভবত ১৮৭৭-১৮৭৮ সালে জন্মগ্রহণ করেন।
 সাত বছর বয়সে বিভিন্ন স্ট্রেটের, স্টার থিয়েটারে চৈতন্যলীলায় বালক রূপে মঞ্চে প্রথম পা রাখেন। তের বছর বয়সে চৈতন্য, গোপী চরিত্রে অভিনয় করেন তিনি।

জীবনী
-----

তারা সুন্দরী ১৮৭৮ সালে জন্মগ্রহণ করেন। ১৯২২ সালে তার ছেলের মৃত্যু হলে তিনি মঞ্চজগৎ থেকে অবসর গ্রহণ করেন। এরপর তিনি ভুবনেশ্বর গমন করেন এবং সেখানকার একটি আশ্রমে যেয়ে নিজেকে ধর্মকর্মে নিয়োজিত করেন। গিরিশচন্দ্র ঘোষ তাকে মঞ্চজগতে ফির‍তে অনুরোধ করলে তিনি কলকাতায় ফিরে এসে পুনরায় মঞ্চনাটকে কাজ শুরু করেন। অবসর থেকে ফিরে আসার পর তিনি সর্বপ্রথম *দুর্গেশনন্দিনী* নাটকে অভিনয় করেন। তারা সুন্দরী ১৯৪৮ সালে মৃত্যুবরণ করেন।

অভিনয় জীবন
-----------

তারা সুন্দরী মাত্র ৭ বছর বয়সে বিনোদিনীর সাহায্যে ১৮৮৪ সালে স্টার থিয়েটারে যোগ দেন। তিনি দিরিশ ঘোষের চৈতন্যলীলা নামের একটি নাটকে নিমাইয়ের চরিত্রে অভিনয় করেন।তারাসুন্দরী সেই নাটকে ছেলের চরিত্রে অভিনয় করেন। প্রথম বালিকা চরিত্রে অভিনয় করেন হারানিধি নাটকে ১৮৯১ সাল থেকে তিনি নায়িকা চরিত্রে অভিনয় শুরু করেন।তিনি ১৮৯৪ সালে চন্দ্রশেখর নাটকে শৈবালিনী চরিত্রে অভিনয় করেন যা তাকে বিশেষ খ্যাতি এনে দেয়। তারাসুন্দরীর অভিনয়ের দক্ষতার জন্য তাকে বলা হত নাট্যসম্রাজ্ঞী।

১৮৯৭ সালে তিনি অমরেন্দ্রনাথ দত্তর ক্ল্যাসিক থিয়েটারে যোগ দেন। তিনি সেখানে প্রধান অভিনেত্রীতে পরিণত হন। প্রাথমিকভাবে তিনি অমৃতলাল মিত্রের কাছে অভিনয় শিখেন। ক্লাসিক থিয়েটারে এসে তিনি অমরেন্দ্রনাথ দত্তের কাছ থেকে আরো ভাল তালিম লাভ করেন। তিনি এখানে অনেকগুলো নাটকে অভিনয় করেন এবং বিপুল খ্যাতি অর্জন করেন। ১৯২২ সাল পর্যন্ত তিনি নিয়মিত থিয়েটারে অভিনয় করেছেন।

তারা সুন্দরী বহু মঞ্চনাটকে অভিনয় করেছেন। মঞ্চনাটকে অভিনয়ের তিনি দর্শকমহল থেকে প্রশংসা কুড়িয়েছেন। বাংলা মঞ্চনাটকের প্রথম দিকে তিনি শিশির কুমার ভাদুড়ির সাথে কাজ করেছেন।

উল্লেখযোগ্য মঞ্চনাটক
--------------------

* *চৈতন্য লীলা*
* *সরলা*
* *চন্দ্রশেখর*
* *দুর্গেশনন্দিনী*
* *হরিশচন্দ্র*
* *রিজিয়া*
* *বলিদান*
* *জানা*
* *শ্রী দুর্গা*

তথ্যসূত্র
---------

1. ↑  Sahni, Rohini; Shankar, V. Kalyan; Apte, Hemant (৯ জুলাই ২০০৮)। *Prostitution and Beyond: An Analysis of Sex Workers in India* (ইংরেজি ভাষায়)। SAGE Publications India। পৃষ্ঠা 326। আইএসবিএন 9788132100362।
2. 1 2 3  মুরশিদ, গোলাম (২০০৫)। "সুকুমারী থেকে সুচিত্রা"। *অন্যদিন ঈদ সংখ্যা ২০০৫*। মাজহারুল ইসলাম: ১০6।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "তারা সুন্দরী"। *দৈনিক ইত্তেফাক*। ২৩শে সেপ্টেম্বর,২০০৯। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ই ফেব্রুয়ারি,২০১১।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
4. 1 2  ওয়াহিদা মল্লিক (২০১২)। "তারাসুন্দরী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  Ramaswamy, Vijaya (১ জানুয়ারি ২০০৩)। *Re-searching Indian women* (ইংরেজি ভাষায়)। Manohar। পৃষ্ঠা 347। আইএসবিএন 9788173044960।
*মুহাম্মদ এর চাচাতো ভাই এবং সহচর এর জন্যে দেখুন যুবায়ের ইবনে আল আওওয়াম ।*
**আয-যুবাইর ইবনে আব্দ আল মুত্তালিব** ( আরবি: الزبير بن عبد المطلب ) শাইবা ইবনে হাশিম এবং ফাতেমা বিন আমর এর পুত্র, এ কারণে মুহাম্মদের চাচা ছিলেন। তিনি আবু তালিব এবং মুহাম্মদের পিতা আবদুল্লাহর পূর্ণ ভাই ছিলেন।

জীবনী
-----

তিনি মাখজুম গোত্রের আতিক বিনতে আবি ওয়াহবকে বিয়ে করেন এবং তাঁদের চার মেয়ে ছিল।

1. দুবাআ, যিনি আল-মিকদাদ ইবনে উমরকে বিয়ে করেছিলেন এবং তাদের দুই সন্তান ছিল।
2. উম্মে আল-হাকাম (অথবা উম্মে হাকিম), যিনি রাবী ইবনে আল-হারিতকে বিয়ে করেছিলেন এবং তাদের নয়টি সন্তান ছিল।
3. সাফিয়া।
4. উম্মে আল-জুবায়ের।

তার বড় সৎ-ভাই, আল-হারিথের মৃত্যুর পর, আজ-জুবায়ের পরবর্তী দায়িত্বপ্রাপ্ত ছিলেন। তার ভাই আবু তালিবের সাথে তিনি তীর্থযাত্রীদের জন্য খাবার ও পানীয় সরবরাহের পারিবারিক বাধ্যবাধকতার দায়িত্ব গ্রহণ করেছিলেন। [] তিনি তরুণ মুহম্মদ এর যৌথ অভিভাবকত্বও পালন করেছেন। বলা হয় যে ৫৮৪ সালে তিনি মুহাম্মদকে ইয়েমেনের সফরে নিয়েছিলেন। 

একটি প্রচলিত মত যা ইবনে কাথির "দুর্বল" বলে অভিহিত করেন, তিনি মারা যান ৫৮৫ সালে।  এটা নিয়ে অনেক কথা প্রচলিত ছিলো। যা ইঙ্গিত দেয় যে তিনি এখনও অনেক বছর পরে জীবিত ছিলেন।

আজ-জুবায়ের হিলফ আল-ফুদুল নামে পরিচিত ভ্রাতৃসংঘের প্রতিষ্ঠাতা ছিলেন। হিংস্রতা ও অবিচারের দমনের জন্য ৫১২ সালে মক্কার এটি শুরু হয় ( শত্রু যুদ্ধের শেষের পরে)।  তিনি চুক্তি সম্পর্কে বলেছিলেন বলে অনুমিত হয়:

। "
আয যুবায়ের সেই সব কুরাইশ দের একজন ছিলো যারা ৬০৫ সালে কাবা পুনর্নির্মাণের অংশগ্রহণ। প্রথমে তারা কাজ শুরু করতে ভয় পায়, কারণ একটি বড় সাপ সেখানে বাস করতো। একদিন একটি ঈগল সর্পকে বহন করে নিয়ে যায়, নির্মাতারা কাজ শুরু করে। আয-জুবায়ের এটা দ্বারা খুব প্রভাবিত হয়ে একটি কবিতা রচনা করেন। বর্ণনা করেছেন "কীভাবে ঈগল নিচে এসেছিল, বহন করে নিয়ে গেছিলো; "

তথ্যসূত্র
---------

1. ↑  Abdulmalik ibn Hisham. *Notes to Ibn Ishaq's Life of Muhammad*. Translated by Guillaume, A. (1955). *The Life of Muhammad*, p. 707, note 97. Oxford: Oxford University Press.
2. ↑  Muhammad ibn Saad. *Kitab al-Tabaqat al-Kabir*, vol. 8. Translated by Bewley, A. (1995). *The Women of Madina*, pp. 34-35. London: Ta-Ha Publishers.
3. ↑  *See also* Muhammad ibn Ishaq. *Sirat Rasul Allah*. Translated by Guillaume, A. (1955). *The Life of Muhammad*, p. 522. Oxford: Oxford University Press.
4. ↑  Ismail ibn Umar ibn Kathir. *Al-Sira al-Nabawiyya*. Translated by Le Gassick, T. (1998). *The Life of the Prophet Muhammad*, vol. 1, p. 166. Reading, U.K.: Garnet Publishing.
5. ↑  Ibn Kathir/Le Gassick, vol. 1 p. 166.
6. ↑  Muhammad ibn Saad. *Kitab al-Tabaqat al-Kabir*, vol. 1. Translated by Haq, S. M. (1967). *Ibn Sa'ad's Kitab al-Tabaqat al-Kabir, Volume I, Parts I & II*, p. 144. Delhi: Kitab Bhavan.
7. ↑  Ibn Kathir/Le Gassick, vol. 1 p. 186.
8. ↑  Ibn Kathir/Le Gassick, vol. 1 p. 187.
9. ↑  Ibn Ishaq/Guillaume pp. 84-87.
১৮১৭ সালে চার্লস ডিওয়েলে অঙ্কিত ছোট কাটারা ও এর মসজিদ।
ছোট কাটারার ধ্বংসাবশেষ
জল রং এ আঁকা ছোট কাটরা
**ছোট কাটারা** শায়েস্তা খানের আমলে তৈরি ঢাকায় একটি ইমারত। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং তা ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে হাকিম হাবিবুর রহমান লেনে বুড়িগঙ্গা নদীর তীরে। ইমারতটি দেখতে অনেকটা বড় কাটারার মত হলেও এটি আকৃতিতে বড় কাটারার চেয়ে ছোট এবং এ কারণেই হয়তো এর নাম হয়েছিল ছোট কাটারা। তবে ইংরেজ আমলে এতে বেশ কিছু সংযোজন করা হয়েছিল। ১৮১৬ সালে খ্রিস্টান ধর্মপ্রচারক লিওনার্দ এখানে ঢাকার প্রথম ইংরেজি স্কুল খুলেছিলেন।

বর্তমানে ছোট কাটারা বলতে কিছুই বাকি নেই শুধু একটি ভাঙা ইমারত ছাড়া। যা শুধু বিশাল তোরণ মতন সরু গলির উপর দাঁড়িয়ে আছে। চারদিকে অসংখ্য দোকান এমন ভাবে ঘিরে ধরেছে যে দেখে বোঝার উপায় নেই যে এখানে মুঘল আমলের এমন একটি স্থাপত্য ছিল।

ব্যবহার
-------

শায়েস্তা খানের আমলে ছোট কাটরা নির্মিত হয়েছিল সরাইখানা বা প্রশাসনিক কাজে ব্যবহারের জন্য। কোম্পানি আমলে ১৮১৬ সালে খ্রিস্টান ধর্মপ্রচারক লিওনারদ ছোট কাটরায় খুলেছিলেন ঢাকার প্রথম ইংরাজি স্কুল। ১৮৫৭ সালে, এখানে প্রতিষ্ঠা করা হয়েছিল ঢাকার প্রথম নরমাল স্কুল। উনিশ শতকের শেষ দিকে অথবা বিশ শতকের প্রথম দিকে ছোট কাটরা ছিল নবাব পরিবারের দখলে। এবং তাতে তখন ' কয়লা ও চুনার কারখানার কাজ' চলত।

বিবি চম্পার স্মৃতিসৌধ
---------------------

ছোট কাটরার সাথে বিবি চম্পার স্মৃতিসৌধ অবস্থিত ছিল।, এক গম্বুজ, চার কোণা, প্রতিপাশে ২৪ ফুট দীর্ঘ ছিল স্মৃতিসৌধটি। তায়েশ লিখেছেন, 'পাদ্রী শেফার্ড ওটা ধ্বংস করে দিয়েছেন।' শেফার্ড বোধহয় কবরটি মাটির সঙ্গে মিশিয়ে দিয়েছেন। বিবি চম্পা কে ছিলেন তা সঠিক জানা যায় নি। তবে কারো মতে তিনি শায়েস্তা খাঁর মেয়ে।

ছোট কাটরার বর্তমান অবস্থা
-------------------------

বর্তমানে, ছোট কাটরাকে প্রায় ধ্বংস করে ফেলা হয়েছে। কিন্তু এখনও এর ধ্বংসাবশেষ দেখলে বোঝা যায় মোঘল আমলে নদীতীরে দাঁড়িয়ে থাকা কাটরাকে কী সুন্দরই না দেখাত!

গ্যালারি
--------

* ছোট কাটরার প্রবেশদ্বার ছোট কাটরার প্রবেশদ্বার
* ছোট কাটরা,কোতয়ালী, ঢাকাছোট কাটরা,কোতয়ালী, ঢাকা
* ছোট কাটরার উপরের অংশছোট কাটরার উপরের অংশ
* ছোট কাটরার বহির্দৃশ্যছোট কাটরার বহির্দৃশ্য

তথ্যসূত্র
---------

1. ↑  বাংলাপিডিয়া
2. ↑  মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত ৩য় সংস্করণ, ফেব্রুয়ারি ২০০০, অনন্যা প্রকাশনালয়, ঢাকা, পৃষ্ঠা ৮১, আইএসবিএন ৯৮৪-৪১২-১০৪-৩।

উইকিমিডিয়া কমন্সে **ছোট কাটারা** সংক্রান্ত মিডিয়া রয়েছে।

বহিঃসংযোগ
---------

* বাংলাপিডিয়ায় *ছোট কাটারা* উইকিউপাত্তে এটি সম্পাদনা করুন
**আবদুল রহমান মসজিদ** (দারি: مسجد عبدالرحمان; পশতু: د عبدالرحمان جومات), কাবুলের প্রধান মসজিদ নামেও পরিচিত এটি আফগানিস্তানের অন্যতম বৃহত্তম মসজিদ। এটি কাবুলের দেহ আফগান নামে একটি বাণিজ্যিক অঞ্চলে, পশতুনিস্তান স্কয়ার, জার্নেগার পার্কের নিকটে এবং একসময়ের জনপ্রিয় প্লাজা হোটেল জুড়ে অবস্থিত। ভবনটি তিনতলা উঁচু, সাড়ে ৩ একর জমিতে নির্মিত ভবনের একটি তলা শুধুমাত্র মহিলাদের জন্য।

ইতিহাস
------

মসজিদটির নামকরণ করা হয়েছে প্রভাবশালী আফগান ব্যবসায়ী হাজি আবদুল রহমান নামে একজনের, তিনি মারা যাবার পর তার ছেলেরা এই প্রকল্প চালিয়ে যান। মসজিদটির নির্মাণ কাজ ২০০১ সালে হাজী আবদুর রহমান দ্বারা শুরু হয়েছিল তবে লাল টেপের কারণে বেশ কয়েক বছর বিলম্বিত হয়েছিল। মসজিদটিতে একসাথে ১০০০০ লোকের ধারণ করার ক্ষমতা রয়েছে। মসজিদের ভিতরে একটি মাদ্রাসা এবং একটি লাইব্রেরি রয়েছে যেখানে দেড় হাজার বই রয়েছে। 

২০০৯ সালের শেষদিকে মসজিদটির প্রধান কাজটি সম্পন্ন হয়েছিল তবে সরকারী উদ্বোধনটি ২০১২ সালের জুলাই মাসে হয়েছিল, যেখানে সাবেক আফগানিস্তানের রাষ্ট্রপতি হামিদ কারজাই এবং আরও অনেক উচ্চপদস্থ কর্মকর্তারা উপস্থিত ছিলেন। মসজিদটির ভবনটি প্রাথমিকভাবে আফগান স্থপতি মীর হাফিজুল্লাহ হাশমি ডিজাইন করেছিলেন বলে জানা গেছে।

তথ্যসূত্র
---------

1. 1 2 3  Abdul Qadir Siddiqui, সম্পাদক (জুলাই ১৩, ২০১২)। "Karzai inaugurates huge mosque in Kabul"। Pajhwok Afghan News। জুন ২৪, ২০১৩ তারিখে মূল থেকে আর্কাইভ করা। সংগ্রহের তারিখ ২০১২-০৭-১৬।

প্রবেশদ্বার: ইসলাম আফগানিস্তান
**আযম খান** বাংলার সুবাহদার ছিলেন। তিনি ১৬৩২ সাল থেকে ১৬৩৫ সাল পর্যন্ত বাংলার সুবাহদার হিসেবে দায়িত্ব পালন করেন। তিনি ইরাদাত খান নামেও পরিচিত ছিলেন।

আযম খানের আসল নাম ছিল মীর মুহম্মদ বাকির। ইরাকের অধিবাসী এই মানুষটি জাহাঙ্গীরের শাসনামলে ভারতবর্ষে এসেছিলেন। জাহাঙ্গীর তাকে খান-ই-সামান পদে নিযুক্ত করেন। এরপর, তাকে কাশ্মীরের সুবাহদার পদে নিযুক্ত করা হয়। এছাড়াও, তিনি মীর বখশী পদে নিযুক্ত হয়েছিলেন। শাহজাহান তাকে "আযম খান" উপাধিতে ভূষিত করেন ও প্রধান উজির পদে নিযুক্ত করেন।

আযম খানের শাসনামলে বাংলায় অনেক পারস্যদেশীয় ব্যক্তির আগমন ঘটেছিল। তার আমলে ইংরেজরা শাসককুলের আনুকূল্য পেয়েছিল। তার শাসনামলে বাংলার প্রশাসনিক ও সামরিক ক্ষেত্রে গোলযোগপূর্ণ পরিস্থিতির সৃষ্টি হয়েছিল কেননা, আসামের তৎকালীন রাজা প্রতাপ সিংহ কামরূপে বারবার আক্রমণ করছিলেন। ফলশ্রুতিতে, তাকে বাংলার সুবাহদারের পদ থেকে অপসারণ করা হয় ও ইসলাম খান মাশহাদিকে বাংলার সুবাহদার হিসেবে নিযুক্ত করা হয়।

তথ্যসূত্র
---------

1. ↑  "নায়েব-নাজিম আমলে ঢাকা"। *ইত্তেফাক*। ৩ জুন ২০১৯। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৯।
2. 1 2 3 4 5 6  "আযম খান"। *বাংলাপিডিয়া*। সংগ্রহের তারিখ ১ অক্টোবর ২০১৯।
আরাবারি বনাঞ্চল
**আরাবাড়ি প্রকল্প** একটি যৌথবন বাবস্থা বা কমিউনিটি ফরেস্ট প্রকল্প। পশ্চিম মেদিনীপুরের শালবনি এলাকায় রানিগঞ্জ-মেদিনীপুর জাতীয় সড়কের ধারে অবস্থিত বনাঞ্চল আরাবাড়ি অরণ্যে এই প্রকল্প শুরু হয়েছিল। এই প্রকল্পের প্রধান পৃষ্ঠ পোষক ছিলেন, *যৌথ বন ব্যবস্থাপনার জনক* তথা অজিত কুমার ব্যানার্জি।

ইতিহাস
------

৭০ এর দশকে মেদিনীপুরের ডিএফও হয়ে আসেন অজিত কুমার ব্যানার্জি, এসে দেখেন আরাবাড়ি বনাঞ্চলের অস্তিত্ব প্রায় নেই, এলাকার বাসিন্দারা জ্বালানি, ঘর তৈরির জন্য গাছ কেটে সাফ করে দিয়েছেন, সাথে গাছ চুরি তো ছিলই। গ্রামের রাস্তায় হেঁটে অজিত কুমার ব্যানার্জি ও সাথে সহকর্মী পদস্থ বনাধিকারিক সুবিমল রায়কে নিয়ে জঙ্গলের প্রয়োজনীয়তা বোঝাতে গ্রামে গ্রামে মানুষের সাথে কথা বলেন। গাছ রক্ষা করলে সেই গাছ বিক্রির পরে লাভের টাকার চার ভাগের এক ভাগ গ্রামবাসীরাই পাবেন। গ্রামের মহিলাদেরও বোঝাতে পেরেছিলেন জঙ্গলের গুরুত্ব। রাজি হলেন গ্রামবাসীরা। শুরু হয় বন সৃজন।

প্রকল্প
-------

১৯৭২ সালে শুরু হয়েছিল জঙ্গল বাঁচানোর, জঙ্গল তৈরির লড়াই। কেন্দ্রীয় সরকারের সামাজিক বন সৃজন প্রকল্পের অধীনে বনাঞ্চল তৈরির কাজ শুরু হয়। গ্রামবাসীদের সাথে নিয়ে বনাঞ্চল রক্ষার জন্য তৈরি হয় আড়াবাড়ি সামাজিক বন সুরক্ষা কমিটি। বনাঞ্চল লাগোয়া ১১টি গ্রামের ৬১৮টি পরিবারকে যোগ করা হয় কমিটিতে, গ্রামগুলো হল, আড়াবাড়ি লাগোয়া গ্রাম গুলির নাম: চাঁদমুড়া, সাতশোল, মাঝিগড়, সাকরই, সাফাডিহা, গুতিয়ামারা, সখিশোল, গুঁচিশোল, উরামি, জোড়া কেউদি ও মহিষডুবি। কমিটির মাধ্যমে কাজ পাই গ্রামবাসীরা। ভূমিহীন কৃষক, বন মজুরেরা কাজ পেতে থাকে নিয়মিত। গ্রামবাসীরা প্রতিশ্রুতি দেই নতুন লাগানো গাছ রক্ষার। পরিবর্তে তাঁরা পেলেন জঙ্গলের কিছু সম্পদের ওপরে অধিকার। জ্বালানির জোগান, পশুচারণের জায়গা। এছাড়া বনভূমিতে বাবুই ঘাস, পাট, বাঁশ লাগানোর ব্যবস্থা করা হয়। যাতে বাবুই দড়ি, বাঁশের ঝুড়ি-সহ নানা প্রয়োজনীয় জিনিস তৈরি করে কিছু আয় হয় এই জনপদের বাসিন্দাদের। সঙ্গে মাশরুমও।

১৯৮৭ সালে প্রকল্পের সফলতা আসে। জঙ্গলের একটি অংশের কাঠ বিক্রি করে লভ্যাংশের ২৫ শতাংশ সমান ভাবে বণ্টন করা হয় গ্রামবাসীদের মধ্যে। বন দফতরের এক তথ্য অনুযায়ী, প্রথমবার গ্রামবাসীরা মাথাপিছু ৭০০ টাকা পেয়েছিলেন।

### সফলতা

১৯৭২ সালে ১২৭২ হেক্টর বনাঞ্চল নিয়ে কাজ শুরু হয়েছিল, বর্তমানে আয়তন ৭৬০২ হেক্টর। আরাবাড়ি মডেল প্রয়োগ করা হল হরিয়ানায় এবং সফল হয়। আরাবাড়ির সাফল্যে ভারত সরকার ১৯৯০ সালে নির্দেশিকা তৈরি করে যৌথ বন ব্যবস্থাপনা (জয়েন্ট ফরেস্ট ম্যানেজমেন্ট) শুরু করে। এখন আরাবাড়িতে একটি গবেষণা কেন্দ্রও তৈরি করা হয়েছে।

স্বীকৃতি
--------

১৯৯২ সালে পশ্চিমবঙ্গের বন সুরক্ষা কমিটি আন্তর্জাতিক পল গেটি পুরস্কার পায়।

তথ্যসূত্র
---------

1. 1 2 3  "মডেলের নাম আরাবাড়ি"। *www.anandabazar.com*। সংগ্রহের তারিখ ২০২২-১০-১৮।
2. ↑  "Prize catch"। *www.downtoearth.org.in* (ইংরেজি ভাষায়)। সংগ্রহের তারিখ ২০২২-১০-১৮।
**আরাম শাহ** (আনুমানিক শাসনকাল ১২১০ - ১২১১) ছিলেন দিল্লির মামলুক সালতানাতের দ্বিতীয় সুলতান।

উৎস
---

কুতুবউদ্দিন আইবেকের সাথে আরাম শাহর সম্পর্ক নিয়ে ভিন্নমত রয়েছে। কারো কারো মতে তিনি আইবেকের ছেলে। কিন্তু মিনহাজ-ই-সিরাজ লিখেছেন যে কুতুবউদ্দিনের তিন মেয়ে ছিল। আবুল ফজল ইবনে মুবারাক বলে তিনি কুতুবউদ্দিনের ভাই ছিলেন। একটি আধুনিক মতানুযায়ী কুতুবউদ্দিনের সাথে তার কোনো সম্পর্ক ছিল না কিন্তু তিনি উপস্থিত থাকায় তাকে উত্তরসুরি নিয়োগ করা হয়।

উত্তরাধিকার
-----------

সালতানাতের উত্তরসুরি নিয়োগের কোনো নির্দিষ্ট নিয়ম ছিল না। আরাম শাহ লাহোরে তুর্কি আমিরদের দ্বারা নির্বাচিত হন। আরাম শাহ সাম্রাজ্য পরিচালনায় অদক্ষ ছিলেন। চিলাহগনিরা তার বিরুদ্ধে ষড়যন্ত্র করে এবং বাদাউনের তৎকালীন গভর্নর শামসউদ্দিন ইলতুতমিশকে আরাম শাহর বিরুদ্ধে আমন্ত্রণ জানায়। ইলতুতমিশ তাদের আহ্বানে সাড়া দেন। ১২১১ খ্রিষ্টাব্দে দিল্লির নিকটে বাগ-ই জুদ নামক স্থানে তিনি আরাম শাহকে পরাজিত করেন। আরাম শাহর শেষপর্যন্ত কী হয়েছিল তা স্পষ্টভাবে জানা যায়নি।

তথ্যসূত্র
---------

1. ↑  Ashirbadi Lal Srivastava (১৯৬৬)। *The Sultanate of Delhi, 711-1526 A.D.*। Shiva Lal Agarwala। পৃষ্ঠা 92–93।
2. ↑  Peter Jackson, *The Delhi Sultanate: A Political and Military History*, (Cambridge University Press, 1999), 29.
3. ↑  C.E. Bosworth, *The New Islamic Dynasties*, (Columbia University Press, 1996), 300.
4. ↑  Satish Chandra, *Medieval India: From Sultanat to the Mughals*, Part One, (Har-Anand Publications, 2013), 39.
5. 1 2  Peter Jackson, *The Delhi Sultanate: A Political and Military History*, 29.

আরও দেখুন
---------

* মামলুক সালতানাত (দিল্লি)
* দিল্লি সালতানাত

বহিঃসংযোগ
---------

* India Through the Ages  ওয়েব্যাক মেশিনে আর্কাইভকৃত ১৩ মার্চ ২০০৬ তারিখে
* The Slave Dynasty

|
|  |
| পূর্বসূরীকুতুবউদ্দিন আইবেক | **দিল্লির সুলতান**১২১০–১২১১ | উত্তরসূরীশামসউদ্দিন ইলতুতমিশ |
|
**অনিন্দিতা পল** একজন ভারতীয় গায়ক যিনি প্রধানত অসমীয়া, বাংলা এবং হিন্দি গান করেন।

শিক্ষা ও প্রারম্ভিক জীবন
------------------------

শৈশবে অনিন্দিতার পিতা-মাতা গুয়াহাটির শিল্পী মিউজিক স্কুলে তার নামভর্তী করেন। সেখানে তিনি দ্বীপেন রয়ের তত্বাবধানে ভারতীয় শ্রাস্ত্রীয় সঙ্গীতের প্রশিক্ষণ প্রাপ্ত করেন। পণ্ডিত অজয় চক্রবর্তী ও জয়দ্বীপ জয়পুরয়ালের থেকে তিনি সঙ্গীতের শিক্ষা লাভ করেন। ২০০১ সনে তিনি গুয়াহাটির কটন কলেজ থেকে ইংরেজি বিষয়ে স্নাতক ডিগ্রী লাভ করেন। শিক্ষা সমাপ্ত করে তিনি সঙ্গীত জীবনের কেরিয়ার উন্নত করার জন্য মুম্বাইয়ে গমন করেন।

সঙ্গীত জীবন
-----------

বিলত তিরেবিরায় নামক অ্যালবামে গান গেয়ে তিনি সঙ্গীত জীবন আরম্ভ করেন। অ্যালবামটি ছিল বাউলী কবি কমলানন্দ ভট্টাচার্যের গানের সংগ্রহ। বিলত তিরেবিরায় ও চরাই হালধীয়া পাখিও ধুনীয়া গানের জন্য তিনি জনসাধরনের মন জয় করতে সক্ষয় হয়। এরপর তিনি লগন, সুরর জিঞ্জিরি, সুরঞ্জনা, শ্রতিধারা, বরষুণ ইত্যাদি অ্যালবামে গান গায়।
২০০১ সালে, পাল বলিউড মিউজিক ইন্ডাস্ট্রিতে আত্মপ্রকাশ করেন যেখানে তিনি জুবিনের অ্যালবাম *নুপুর* থেকে তার সহ-গায়িকা জুবিন গার্গ এবং সাগরিকা মুখার্জী এর সাথে একটি গান গেয়েছিলেন।‌
২০১০ সনে তার নিজস্ব অ্যালবাম তোমার প্রশংসাত মুক্তি পায়। এছাড়াও তিনি বহুসংখ্যক অসমীয়া চলচ্চিত্র যেমন প্রেম ভরা চকুলো, প্রেম আরু প্রেম, দীনবন্ধু, অধীনায়ক, চেনাই মোর ঢুলীয়া, আমি অসমীয়া, জেতুকা পাতর দরে, এখন নেদেখা নদীর সীপারে, রাগ- দ্য হ্রিদম অফ লাভ, গানে কি আনে ইত্যাদিতে গান ও বাংলা চলচ্চিত্র কুমাওনের কন্যা ও হিন্দি চলচ্চিত্র স্ট্রিংস, হামরাহি, ধারা ইত্যাদিতে গান গেয়েছেন। ছত্তীসগড়ের চলচ্চিত্র ভকলায় তিনি লতা মাঙ্গেসকরের সহিত তিনি গান গেয়েছেন । এছাড়াও তিনি ভারতের বিভিন্ন প্রান্তে বিভিন্ন বিখ্যাত গায়ক যেমন বাবুল সুপ্রিয়, অণুপ জলুটা ইত্যাদির সহিতও গান গেয়েছেন।

কণ্ঠদান
-------

সম্মান ও পুরস্কার
-----------------

* জ্যোতিরুপা পুরস্কার
* প্রাগ সিনে পুরস্কার

তথ্যসূত্র
---------

1. ↑  "নুপুর (2001) - হিন্দি অ্যালবাম, ট্র্যাকলিস্ট, সম্পূর্ণ অ্যালবামের বিবরণ এবং আরও অনেক কিছু"। *ZG Discography*। ২০২১-১০-১৮ তারিখে মূল থেকে আর্কাইভ করা। সংগ্রহের তারিখ ২০২১-০৯-০৯।
**শিলা মেহতা** একজন ভারতীয় ধ্রুপদী নৃত্য শিল্পী, নৃত্য পরিচালক, শিক্ষক এবং সুরকার। তাঁর নাচের মূল উত্তর ভারতের কত্থকের উপর প্রোথিত। তিনি ভারত, উত্তর আমেরিকা, অস্ট্রেলিয়া এবং ইউরোপ ভ্রমণ করে বিশ্বজুড়ে দর্শকদের কাছে সেই ঘরানা পৌঁছে দিয়েছেন।  মেহতা ভারতের মুম্বইয়ের নূপুর ঝংকার একাডেমি অফ পারফর্মিং আর্টস অ্যান্ড রিসার্চ সেন্টারের প্রতিষ্ঠাতা।প্রতিষ্ঠানটি নতুন দিল্লির ইন্ডিয়ান কাউন্সিল ফর কালচারাল রিলেশনে নিবন্ধিত।

প্রথম জীবন এবং প্রশিক্ষণ
------------------------

শিলার জন্ম কলকাতায় (১ জানুয়ারি), সেখান থেকে তিনি কলকাতা বিশ্ববিদ্যালয় থেকে বাণিজ্যে স্নাতক এবং ভারতের মহারাষ্ট্রের কবি কুলগুরু কালিদাস সংস্কৃত বিশ্ববিদ্যালয় থেকে মাস্টার অফ ফাইন আর্টস ডিগ্রি লাভ করেন। তিনি ভারতের এলাহবাদের প্রয়াগ সংগীত সমিতি থেকে "নৃত্য প্রবীণ" উপাধি অর্জন করেছিলেন। এরপর তিনি কানাডার টরন্টোর ইয়র্ক ইউনিভার্সিটি থেকে পেশাগত বিকাশের বিস্তৃত পরিসরে সমসাময়িক নৃত্য, নৃত্য চিকিৎসা এবং অঞ্চল-নির্দিষ্ট নৃত্য অন্বেষণের কাজও করেছেন। মেহতা নৃত্যাচার্য শ্রী প্রহ্লাদ দাসের অধীনে পাঁচ বছর বয়সে নাচ শুরু করেছিলেন। ষোল বছর বয়স থেকে তিনি পণ্ডিত চিত্রেশ দাশ, পণ্ডিত বিজয় শঙ্কর এবং পণ্ডিত বিরজু মহারাজের কাছে বহুদিন প্রশিক্ষণ নিয়েছিলেন। তিনি কুমুদিনী লাখিয়ার মতো অন্যান্য খ্যাতিমান ব্যক্তিত্বের সংস্পর্শে এসেছিলেন। তাঁর নৃত্যের লয় ও তালের প্রশিক্ষক ছিলেন তালযোগী পণ্ডিত সুরেশ তালওয়ালকার।

তথ্যসূত্র
---------

1. 1 2  "Shila Mehta Kathak"। *Kathak Dancer Shila Mehta*। ২৬ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৪।
2. ↑  Vereecken, Eva (২০১০-১২-১৩)। "Belgium discovers Kathak with Shila Mehta"। *www.narthaki.com*। Nathaki। সংগ্রহের তারিখ ১৮ জুলাই ২০১৪।
3. ↑  RAJAN, ANJANA (২০১৩-০৭-১১)। "The Hindu"। *www.thehindu.com*। সংগ্রহের তারিখ ১৮ জুলাই ২০১৪।

বাহ্যিক লিঙ্কসমূহ
-----------------

* Interview with Shila Mehta
* Shila Mehta Performs Kathak
**আবদুল্লাহ ইবনে' আমর ইবনুল আস।** কুনিয়াত আবু মুহাম্মাদ, আবু আবদির রহমান ও আবু নুসাইর। তার পিতা প্রখ্যাত সেনানায়ক ও কূটনীতিবিদ হযরত ‘আমার ইবনুল’ আস ও মাতা রীতা বিনতু মুনাববিহ।তিনি রাসূলুল্লাহ এর একজন সাহাবা। তিনি *"আল-সাহিফাহ আল-সাদিকাহ"* ( *"সত্যবাদী স্ক্রিপ্ট",* আরবি: الصحيفة الصادقة ) এর লেখক।এটি রাসূলুল্লাহ এর মুখ নিঃসৃত বাণীর সংকলন। (সর্বাধিক প্রসিদ্ধ মতে তিনি ৬৮৪ খ্রিষ্টাব্দ/৬৫ হিজরি সনে ‘ফুসতাত’ (মিসর) নগরে ৭২ বছর বয়সে ইনতিকাল করেন।) 

আবদুল্লাহ তার পিতা আমর ইবনুল আসের পূর্বেই ইসলাম গ্রহণ করেন।নবী মুহাম্মাদ আবদুল্লাহ ইবনে' আমর ইবনুল আসকে তার জ্ঞানের কারণে পছন্দ করতেন।ক্রোধ বা শান্ত উভয় অবস্থায় রাসূলুল্লাহ এর মুখ থেকে যা কিছু বের হতো, তিনি সব কিছু লিখে রাখতেন। কোন কোন সাহাবা এমনটি না করার জন্য তাকে অনুরোধ জানিয়ে বলেন, উত্তেজিত অবস্থায় রাসূলুল্লাহর মুখ থেকে যা কিছু বের হয় তা না লেখা উচিত। বিষয়টি তিনি রাসূলুল্লাহর নিকট উত্থাপন করলেন। রাসূল বললেন, ‘তুমি আমার সব কথা লিখতে পার। সত্য ছাড়া অন্য কিছুই আমি বলতে পারিনা’। (মুসনাদে আহমদ, আল-ইসতিয়াব) আবু হুরাইরা রা। বলেন, আবদুল্লাহ ইবনে আমর তার চেয়ে বেশি জ্ঞানী ছিলেন। 

তার কাজ আল-সাহিফাহ আল-সাদিকাহ তার পরিবারের কাছে সংরক্ষিত ছিল। আহমদ ইবনে হান্বাল তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমরের কাজকে অন্তর্ভুক্ত করেছেন ।আবদুল্লাহ ইবন আমর বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি ইমাম মুসলিম এককভাবে বর্ণনা করেছেন।

তথ্যসূত্র
---------

* আসহাবে রাসূলের জীবনকথা (দ্বিতীয় খন্ড) - ড. মুহাম্মদ আবদুল মাবুদ (প্রফেসর ও চেয়ারম্যান,আরবী বিভাগ, ঢাকা বিশ্ববিদ্যালয়);

1. ↑  Schoeler, Gregor; James Edward Montgomery, Uwe Vagelpohl (২০০৬)। *The oral and the written in early Islam*। Taylor & Francis। পৃষ্ঠা 127। আইএসবিএন 0-415-39495-3।
2. ↑  Gülen, Fethullah (২০০৫)। *The Messenger of God Muhammad: an analysis of the Prophet's life*। Tughra Books। পৃষ্ঠা 314। আইএসবিএন 1-932099-83-2।
3. ↑  "Biography of Abdullah Ibn Amr ibn al-'As"। ১১ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৯।
4. 1 2  An Introduction to the Conservation of Hadith (In the Light of Sahifah Hammam ibn Munabbih), Dr. Hamidullah, Islamic Book Trust, আইএসবিএন ৯৭৮-৯৮৩-৯১৫৪-৯৪-৮
**অস্ট্রেলিয়ান অ্যাডাল্ট ইন্ডাস্ট্রি অ্যাওয়ার্ডস** (এএআইএ®) হল একটি বার্ষিক পুরস্কার যা ২০০১ সাল থেকে অস্ট্রেলীয় প্রাপ্তবয়স্ক শিল্পে অসামান্য কৃতিত্বের জন্য দেওয়া হয়।  

এই পুরস্কার প্রদান ২০০১ সালে শুরু হয়েছিল এবং অস্ট্রেলীয় প্রাপ্তবয়স্ক শিল্পে অসামান্য কৃতিত্ব প্রদর্শনের জন্য নকশা করা হয়েছে, যার মধ্যে স্ট্রিপারদের জন্য পুরস্কার, প্রাপ্তবয়স্কদের খুচরা দোকান, চলচ্চিত্র এবং ভিডিও নির্মাণ, অস্ট্রেলিয়া জুড়ে বিস্তৃত পুরুষদের বার, পতিতালয়, এসকর্ট এজেন্সি এবং প্রাপ্তবয়স্ক শিল্পের সাথে সংশ্লিষ্ট সবকিছু।

এএআইএ® এর লক্ষ্য হল বৈধতা এবং মূলধারার স্বীকৃতি বা শিল্প এবং এর অংশগ্রহণকারীদের প্রতিষ্ঠা করা। পুরস্কারের বিজয়ীরা গর্বিতভাবে তাদের বিজয়ী লোগোটি 'সম্মানের ব্যাজ' হিসাবে প্রদর্শন করতে পারে, যা দ্রুত একটি চাওয়া-পাওয়ার পুরস্কার হয়ে উঠেছে।

এএআইএ® এর প্রতিষ্ঠার পর থেকে শিল্পের কিংবদন্তি, যৌন বিশেষজ্ঞ এবং ব্যবসায় উদ্যোক্তা ম্যাক্সিন ফেনসম দ্বারা প্রতিষ্ঠিত, মালিকানাধীন এবং পরিচালিত হয়ে আসছে।

ম্যাক্সিন প্রাপ্তবয়স্ক শিল্পে বেশ কয়েকটি স্ট্রিপ ক্লাব, স্ট্রিপারস এজেন্সি, থিমযুক্ত ইভেন্ট এবং প্রাপ্তবয়স্কদের অনলাইন স্টোর প্রতিষ্ঠার জন্য সুপরিচিত। অস্ট্রেলিয়ান অ্যাডাল্ট ইন্ডাস্ট্রি অ্যাওয়ার্ডের প্রতিষ্ঠাতা ছাড়াও, ফেনসম জাতীয় মিস ইরোটিকা এবং মিস ড্রিম গার্ল প্রতিযোগিতার প্রতিষ্ঠাতা ও মালিক।

২০০৪ সালে, পুরস্কারের আয়োজকদের অস্ট্রেলিয়ার ১৬,০০০ যৌনকর্মীকে তাদের আয় ঘোষণা করার জন্য অস্ট্রেলীয় করারোপণ দপ্তরকে (এটিও) এর অংশীদার হতে রাজি করানো হয়েছিল।  প্রচেষ্টার অংশ হিসাবে, এটিও অনুষ্ঠানটি স্পনসর করার সিদ্ধান্ত নিয়েছে। 

জন লার্ক ২০০৬ সালে ১৯৮০-এর দশকের শেষের দিকে অ্যালিস স্প্রিংস এবং কেলি ব্লু সহ অস্ট্রেলীয় "তারকাদের" সমন্বিত ২০টি চলচ্চিত্রের প্রযোজক হিসাবে শিল্পে অবদানের জন্য আজীবন সম্মাননা পুরস্কার জিতেছিলেন।

তথ্যসূত্র
---------

1. ↑  "At this ceremony, the star is porn", *Weekend Australian*, 14 December 2002
2. ↑  Suzanne Carbone, A menu of rump and grind, *The Age*, 13 November 2004. Retrieved 26 October 2008.
3. ↑  "ATO mulls sponsoring adult awards night", *The Age*, 18 September 2004. Retrieved 26 October 2008.
4. ↑  ""ATO ready to jump into bed with strippers, prostitutes"। *Canberra Times/Asia Africa Intelligence Wire*। AccessMyLibrary। ২১ সেপ্টেম্বর ২০০৪। ২৩ মে ২০১১ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০০৮।
5. ↑  Claire Halliday, "Naked ambition", *The Age*, 15 July 2007. Retrieved 26 October 2008.

বহিঃসংযোগ
---------

* প্রাতিষ্ঠানিক ওয়েবসাইট
* Past winners of the Adult Industry Awards  ওয়েব্যাক মেশিনে আর্কাইভকৃত ২০২০-০৩-০৩ তারিখে
* Winner of Best Newspaper and Website

টেমপ্লেট:Adult entertainment awards
**আয়ন এস. মেলনিক** একজন রাশিয়ান ও সোভিয়েত সুরকার। জন্মঃ ১৯৩৫ সালের ১১ই অক্টোবর, মৃত্যুঃ২০১৮ সালের ১৫ নভেম্বর। তাঁর কাজসমূহ যেমনঃ গান, ঐকতান সংগীত, যান্ত্রিক সংগীত, সুর ইত্যাদি প্রামাণিক চলচ্চিত্রতে ব্যবহৃত হয়।

শিক্ষাজীবন
----------

আয়ন মেলনিক সাত বছর বয়সে তাঁর সংগীত শিক্ষা গ্রহণ শুরু করেন যখন তিনি ইউএসএসআর মিনিস্ট্রি অফ রেইলওয়ের শিশুদের ঐকতান সংগীত দলে যোগদান করেন।) সেখানে তিনি তার প্রথম ডোমরা বাজান ও পরবর্তীতে অর্কেস্ট্রায় কন্সার্টমাস্টার হয়ে যান।  উক্ত দলের সংগীত পরিচালক ছিলেন সায়মন অসিপোভিচ ড্যুনাভস্কি, একজন কিংবদন্তি সোভিয়েত যুগ সুরকার আইজ্যাক অসিপোভিচ ড্যুনাভস্কির ভাই। ১৯৪৮ সালে আইজ্যাক অসিপোভিচ মেলনিককে তরুন সুরকারদের সেমিনারে অংশগ্রহণ করার কথা জানান যা মূলত ইউএসএসআর ইউনিয়ন অফ কম্পোজার কর্তৃক আয়োজিত হয়েছিল। উক্ত সেমিনারে মেলনিক আইগর মিখাইলোভিচের কাছে সুরশিক্ষা গ্রহণ করেন। পরবর্তীতে আয়ন মেলনিক মস্কো স্টেট কন্সারভেটরির একটি কলেজে ও লেনিনগ্রাদ স্টেট কন্সারভেটরিতে সুরশিক্ষা চালিয়ে যান। তাঁর শিক্ষকদের মধ্যে উল্লেখযোগ্য ছিলেন জুলিয়ান গ্রিগরিভেইচ ক্রেইন, সার্জেই মিখাইলোভিচ স্লোনিমস্কি।

তথ্যসূত্র
---------

1. ↑  "Ион Мельник"। *Ion Melnik*। সংগ্রহের তারিখ ২০১৫-০৯-০৭।
2. ↑  "дом культуры ЦДДЖ" `|ইউআরএল=` এর মান পরীক্ষা করুন (সাহায্য)। *дом культуры ЦДДЖ*। সংগ্রহের তারিখ ২০১৫-০৯-০৭।
3. 1 2  Шувалова, Л.। "Ион Мельник, композитор, дирижер…"। *Чайка/Seagull magazine*। সংগ্রহের তারিখ ২০১৫-০৯-০৭।
4. ↑  "The House at Novo-Basmannaya Street"। *Net-Film - Russian Archive of Documentary Films and Newsreels*। সংগ্রহের তারিখ ২০১৫-০৯-০৭।
***শাকিব খান লাভার*** হচ্ছে ২০২৩ সালের একটি বাংলাদেশী নাটক। এটি রচনা করেছেন শামীম শিকদার, পরিচালনা করেছেন বর্ণ নাথ এবং জামিল'স জু-এর ব্যানারে প্রযোজনা করেছেন জামিল হোসেন। এটি বাংলাদেশী চলচ্চিত্র অভিনেতা-প্রযোজক শাকিব খানের ভক্তর পাগলামি নিয়ে নির্মিত, যেখানে শাকিব খানের ভক্তর চরিত্রে অভিনয় করেছেন জামিল হোসেন। এছাড়াও এতে আরও অভিনয় করেছেন অলংকার চৌধুরী, হারুন অর রশিদ (বান্টি ভাই)সহ অনেকে।

এতে অভিনয় সম্পর্কে প্রধান অভিনেতা জামিল হোসেন *চ্যানেল আই*কে বলেন, ভক্তরা তার প্রিয় তারকাকে পেতে অনেক সময় বাটপারদের ফাঁদে পা দেয়। ভক্ত ভালোবেসে যদি কারো ফাঁদে পা দেয় তাহলে সেই সুপারস্টারের কোনো দোষ থাকে না। আমাদের ইন্ডাস্ট্রিতেও এমন মাঝেমধ্যে হয়। ভক্তরা যেন প্রতারিত না হয় সেইদিক থেকেও এই কাজটি একটি ইতিবাচকতা ছড়াতে পারে।

কাহিনী
------

শাকিব খানের পাগল ভক্তের একজন যিনি সেলুনের কাজ করেন। তার সেলুন ও ঘরে শাকিবের ছবির পোস্টারে ভরা। সে শাকিব ছাড়া কিছুই বোঝে না, তার জীবনের স্বপ্ন একবার হলেও প্রিয় নায়ককে ছুঁয়ে দেখবেন। একদিন সেই গ্রামে একজন পরিচালক শুটিং করতে যান। তখন শাকিব খানের সেই পাগল ভক্তর সঙ্গে পরিচয় হয় পরিচালকের। তার প্ররোচণায় পড়ে শাকিব খানের সঙ্গে পরিচিত ও সখ্যতা গড়তে পারবে জেনে নিজের সেলুন বিক্রি করে দেয়। শেষ পর্যন্ত সর্বস্বান্ত হয়ে শাকিব খানকেই ঘৃণা করতে শুরু করে। তখন তার বউ আবার তাকে বোঝায় এবং বলে যে, এই ঘটনায় তো শাকিব খানের কোনো দোষ নেই।

অভিনয়
------

* জামিল হোসেন
* অলংকার চৌধুরী
* হারুন অর রশীদ
* আমিন আজাদ
* শারমিন সাথী
* সোহেল রহমান
* সঞ্জীব আহমেদ
* রাকিব ইসলাম

মুক্তি
------

২০২৩ সালের ২০ জুন নাটকটির একটি পোস্টার প্রকাশ করা হয়।

নাটকটি ২০২৩ সালের ২২ জুন জামিল হোসেনের ইউটিউব চ্যানেল ‘জামিল'স জু’তে উন্মুক্ত করা হয়।

তথ্যসূত্র
---------

1. ↑  "নাটকের নাম 'শাকিব খান লাভার'"। *দৈনিক আমাদের সময়*। ২১ জুন ২০২৩। সংগ্রহের তারিখ ২২ জুন ২০২৩।
2. ↑  Codingest। "ঈদে আসছে জামিল অভিনীত 'শাকিব খান লাভার'"। *amaderkagoj.com*। সংগ্রহের তারিখ ২০২৩-০৬-২২।
3. ↑  "শাকিব ভক্তের পাগলামি নিয়ে নাটক"। *চ্যানেল আই অনলাইন* (ইংরেজি ভাষায়)। ২০২৩-০৬-২১। সংগ্রহের তারিখ ২০২৩-০৬-২২।
4. 1 2  "নাটকের নাম, শাকিব খান লাভার"। *Kaler Kantho*। ২০২৩-০৬-২২। সংগ্রহের তারিখ ২০২৩-০৬-২২।
5. ↑  "ছোট পর্দায় শাকিব ভক্তের পাগলামির গল্প"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২৩-০৬-২২।
6. ↑  "শাকিবের অন্ধ ভক্ত জামিল!"। *Dhaka Post*। ২০২৩-০৬-০৫। সংগ্রহের তারিখ ২০২৩-০৬-২৩।

বহিঃসংযোগ
---------

* ইউটিউবে *শাকিব খান লাভার* ভিডিও
অন্য ব্যবহারের জন্য আয়রন হর্স (দ্ব্যর্থতা নিরসন) দেখুন।
 প্রথম সংস্করণ
***আয়রন হর্স*** অ্যালেন গিন্সবার্গের রচিত কবিতা। পদ্যটি ১৯৬০-এর দশকের মাঝামাঝি থেকে শেষ পর্যন্ত লেখা তাঁর *দ্য ফল অফ আমেরিকা: পোয়েমস অফ দিজ স্টেটস-* এর একটি গুরুত্বপূর্ণ অংশ। কবিতাটি কানাডার টরন্টোর কোচ হাউস প্রেস হতে ১৯৭৩ সালের জানুয়ারিতে প্রথম প্রকাশিত হয়েছিল। এছাড়াও একইবছর জার্মানির গটিংজেন হতে উডো ব্রেগারের এক্সপান্ডেড মিডিয়া এডিশন্স হতে ইউরোপীয় পাঠকদের জন্য প্রকাশিত হয়। প্রথম আমেরিকান সংস্করণটি ১৯৭৪ সালে সান ফ্রান্সিসকো'র সিটি লাইট বুকস্টোর হতে পুস্তিকা আকারে প্রকাশিত হয়।

বিষয়বস্তু
----------

১৯৬৬ সালের ২২ জুলাই, গিন্সবার্গ যুক্তরাষ্ট্রের পশ্চিম উপকূল থেকে শিকাগোতে যাওয়ার সময় একটি ট্রেনে চড়েছিলেন, তখন *আয়রন হর্স* -এর প্রথম অংশটি রচিত হয়েছিল। গিন্সবার্গ প্রথমে কবিতাটি নিজ কন্ঠে টেপ রেকর্ডারে ধারণ ও পরে প্রতিলিপি করেছিলেন। কবিতার দ্বিতীয় অংশটি উত্তর আমেরিকার আন্তঃনগর বাস সেবা গ্রেহাউন্ড বাসে যাত্রা করার সময় লিখেছিলেন।

কবিতাটিতে তার বিষয় পর্যবেক্ষণের 'উঠানামা' পরিলক্ষিত হয়েছে এবং তার *দ্য ফল অফ আমেরিকার* অন্যান্য কবিতায় পাওয়া একই অভিব্যক্তির অনেকগুলি ব্যবহার করেছেন।

গিন্সবার্গ কবিতায় যে বিষয়গুলোকে স্পর্শ করেছেন তার মধ্যে রয়েছে: একদল সৈন্য ট্রেনে চড়ে তাদের মধ্যে কেউ কেউ সম্ভবত ভিয়েতনাম যাওয়ার পথে এবং তাদের মানসিকতা; তার অতীত এবং যৌবনের জন্য একটি নস্টালজিক অনুভূতি, জনসাধারণের সামনে তার নিজের ব্যক্তিত্বের উপর গুজব, একাকী জীবনে অবসর নেওয়ার চিন্তা হতে কিছু বিনোদন দেওয়া; বর্তমান ঘটনা, শিরোনাম, ট্রেনে নিজ কানে শোনা (অথবা কাল্পনিক) কথোপকথন, এবং ট্রেন হতে ও ট্রেনের বাহিরে দেখা দর্শনীয় স্থান।

উৎসসূত্র
--------

* শুমাখার, মাইকেল। (১৯৯২) ধার্মা *লায়ন* । সেন্ট মার্টিন্স প্রেস, নিউ ইয়র্ক। আইএসবিএন ০-৩১২-১১২৬৩-৭

| * দে
* স
অ্যালেন গিন্সবার্গ |
| --- |
| কবিতা সংগ্রহ | 
* *Howl and Other Poems* (1956)
* *Kaddish and Other Poems* (1961)
* *Reality Sandwiches* (1963)
* *The Yage Letters* (1963)
* *Planet News* (1968)
* *The Fall of America: Poems of These States* (1973)
* *Mind Breaths* (1978)
* *White Shroud Poems: 1980–1985* (1986)
* *Deliberate Prose 1952–1995* (2000)

 |
| কবিতা | 
* "America"
* "Hadda Be Playing on the Jukebox"
* "Howl"
* "Ignu"
* "আয়রন হর্স"
* "Kaddish"
* "প্লুটোনিয়ান ওড"
* "Pull My Daisy"
* "A Supermarket in California"
* "Wichita Vortex Sutra"

 |
| চলচ্চিত্র | 
* *Allen Ginsberg Live in London*
* *Howl*
* *Life and Times of Allen Ginsberg*
* *On the Road*
* *কিল ইয়োর ডারলিংস্‌*
* *Pull My Daisy*
* *Beat*
* *Corso: The Last Beat*

 |
| সম্পর্কিত | 
* Six Gallery reading
* *Hydrogen Jukebox*
* বিট প্রজন্ম
	+ Beatnik
* Neal Cassady
* Lawrence Ferlinghetti
* William S. Burroughs
* Gregory Corso
* Jack Kerouac
* Central Park be-in
* Counterculture of the 1960s
* Human Be-In
* National Mobilization Committee to End the War in Vietnam

 |
| ব্যক্তি | 
* Peter Orlovsky (সহযোগী)

 |
| 
* কমন্স পাতা কমন্স
* উইকিউক্তি পাতা উইকিউক্তি

 |

প্রবেশদ্বার: কবিতা
**আরিফা খালিদ পারভেজ** (উর্দু: عارفہ خالد پروین‎‎) হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদ-এর সদস্য ছিলেন।

শিক্ষা
------

তিনি শিশু উন্নয়ন বিষয়ে গার্হস্থ্য অর্থনীতি সরকারি কলেজ থেকে মার্স্টাস সম্পূর্ণ করেন এবং ইলিয়ট স্কুল অফ ইন্টারন্যাশনাল অ্যাফেয়ার্স ও জর্জ ওয়াশিংটন বিশ্ববিদ্যালয় থেকে আন্তর্জাতিক নীতি এবং অনুশীলনে তার মার্স্টাস সম্পন্ন করেন।

রাজনৈতিক কর্মজীবন
-----------------

পাকিস্তানের সাধারণ নির্বাচন, ২০০৮-এ পাকিস্তান মুসলিম লীগ (এন) এর প্রার্থী হিসেবে তিনি পাঞ্জাবের প্রাদেশিক পরিষদে নির্বাচিত হন।

পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে তিনি পাকিস্তান জাতীয় সংসদে নির্বাচিত হন।

তথ্যসূত্র
---------

1. 1 2  "Profile"। *www.pap.gov.pk*। Provincial Assembly of The Punjab। ৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।
2. ↑  "PML-N secures most reserved seats for women in NA – The Express Tribune"। *The Express Tribune*। ২৮ মে ২০১৩। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
3. ↑  "Women, minority seats allotted"। *DAWN.COM* (ইংরেজি ভাষায়)। ২৯ মে ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
**আয়লা মালিক** (Urdu:عائلہ ملک) একজন পাকিস্তানি রাজনীতিবিদ ও সাংবাদিক, যিনি ২০০২-২০০৭ পর্যন্ত পাকিস্তান জাতীয় পরিষদের সদস্য ছিলেন। তিনি পাকিস্তান তেহরিক-ই-ইনসাফের কেন্দ্রীয় কমিটির সদস্য এবং মিয়ানওয়ালিতে ইমরান খানের প্রচারে প্রচারকের দায়িত্ব পালন করেছেন।

আয়লা একটি রাজনৈতিক পরিবারে জন্মগ্রহণ করেছেন। আয়লা কালাবাগের মালিক আমির মোহাম্মদ খানের নাতনি, যিনি পশ্চিম পাকিস্তানের গভর্নর ছিলেন। তিনি রাজনীতিবিদ সুমাইরা মালিকের বোন। তিনি পাকিস্তানের প্রাক্তন প্রেসিডেন্ট সরদার ফারুক আহমেদ খান লেগারির ভাইঝি।

তিনি ১৯৯৯ সালে ফারুক লেগারির নেতৃত্বাধীন মিল্লাত পার্টির সদস্য হয়ে রাজনীতিতে যোগ দিয়েছিলেন। তিনি মিল্লাত পার্টির ডেপুটি সেক্রেটারি জেনারেল হিসাবে দায়িত্ব পালন করেছেন এবং ২০০২ থেকে ২০০৭ সাল পর্যন্ত জাতীয় জোটের (পাকিস্তান) প্ল্যাটফর্ম থেকে জাতীয় পরিষদের সদস্য ছিলেন। আয়লা মালিক ২০১১ সালে পিটিআইতে যোগ দিয়েছিলেন এবং যেহেতু পাকিস্তান তেহরিক-ই-ইনসাফের কেন্দ্রীয় সদস্য, তিনি জাতীয় পরিষদের একটি সংরক্ষিত আসনের জন্য দলের অগ্রাধিকার তালিকায় ছিলেন তবে দলটি তাকে মনোনয়নের জন্য পর্যাপ্ত আসন জিততে পারেনি।

তথ্যসূত্র
---------

1. ↑  "PTI decides to field Asad Umar, Ayla Malik in NA-48, NA-71 by-polls"। Pakistan Today। ২০১৩-০৫-৩০। সংগ্রহের তারিখ ২০১৩-০৮-১৭।
2. ↑  "Ayla Malik joins PTI"। Awaztoday.com। ২০১২-০১-০৬। ২০১৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।
3. ↑  "Ayla Malik joins PTI"। Nation.com.pk। ৯ মে ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।
**অ্যালিন মেরিয়াম হাঙ্গারফোর্ড** (১৬ আগস্ট, ১৮১০ - ১৭ জুন, ১৮৮৩) ছিলেন ১৯ শতকের একজন মার্কিন চিকিৎসক, কানেটিকাট বিধায়ক এবং বিচারক।

হাঙ্গারফোর্ড ১৬ আগস্ট, ১৮১০ সালের ওয়াটারটাউনে জন্মগ্রহণ করেছিলেন। তিনি ১৮৩৯ সালে ইয়েল মেডিকেল স্কুল থেকে স্নাতক হন  স্নাতক হওয়ার পর তিনি হার্টফোর্ড, কন. এবং তারপর সিনসিনাটি, ওহাইওতে অল্প সময়ের জন্য তার পেশাগত অনুশীলন করেন, কিন্তু ১৮৪৪ সালে ওয়াটারটাউনে ফিরে আসেন, যেখানে তিনি তার চিকিৎসা অনুশীলন চালিয়ে যান এবং একটি খামারও পরিচালনা করেন। তিনি মেডিক্যাল সোসাইটি অফ কানেটিকাটের সদস্য ছিলেন। 

তিনি এমিলি প্ল্যাটকে বিয়ে করেছিলেন, যিনি ১৫ জুলাই, ১৮৮০ সালে মারা যান  তাদের দুটি সন্তান ছিল, সারা ও উইলিয়াম। 

তিনি ১৭ জুন, ১৮৮৩ সালে ৭৩ বছর বয়সে মারা যান।

* This article incorporates public domain material from the 1884 Yale Obituary Record.

তথ্যসূত্র
---------

1. ↑  *The Boston Medical and Surgical Journal* (ইংরেজি ভাষায়)। Cupples, Upham & Company। ১৮৩৯। পৃষ্ঠা 96।
2. ↑  Butler (১৮৭৪)। *The Medical Register and Directory of the United States* (ইংরেজি ভাষায়)। পৃষ্ঠা 77।
3. ↑  Leach, F. Phelps (১৯২৪)। *Thomas Hungerford of Hartford and New London, Conn: And Some of His Descendants with Their English Ancestors* (ইংরেজি ভাষায়)। East Highgate, Vt.। পৃষ্ঠা 35।
4. ↑  *History of Litchfield County, Connecticut: Part 1*। J.W. Lewis & Company। ১৮৮১। পৃষ্ঠা 677।
**আয়ুব বিবি সিটি কর্পোরেশন স্কুল এন্ড কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার কর্ণফুলী উপজেলার চর পাথরঘাটা ইউনিয়নের খোয়াজনগর এলাকায় অবস্থিত।

ইতিহাস
------

১৯৯৮ সালে এলাকার শিক্ষানুরাগী আলহাজ্ব আজিম আলী সাহেব স্কুল ও কলেজ বাস্তবায়ন কমিটির সদস্যদের সাথে আলাপ আলোচনার মাধ্যমে ও তৎকালীন ৩৭নং ওয়ার্ড কমিশনার আলহাজ্ব জাকারিয়া সাহেবের নেতৃত্বে ৪ কানি ৭ গন্ডা জমি ও ৩ (তিন) লক্ষ টাকার চেক চট্টগ্রাম সিটি কর্পোরেশনের অনুকূলে হস্তান্তর করেন। তারই ফলশ্রুতিতে জনাব আজিম আলীর শ্রদ্ধেয় পিতা মরহুম আয়ুব আলী এবং মাতা মিসেস বিবিজান বেগম এর নামানুসারে প্রতিষ্ঠানটি সিটি কর্পোরেশনের অধীনে মাধ্যমিক বিদ্যালয় হিসেবে প্রতিষ্ঠিত হয়। পরবর্তীতে উচ্চ মাধ্যমিক পর্যায়ে শিক্ষাদান ব্যবস্থা চালু করা হয়।

ব্যবস্থাপনা
-----------

প্রতিষ্ঠানটি প্রতিষ্ঠাকাল থেকেই চট্টগ্রাম সিটি কর্পোরেশনের অধীনে পরিচালিত হয়ে আসছে।

শিক্ষকবৃন্দ
-----------

বিদ্যালয়ের প্রধান শিক্ষক জনাব মাহফুজ আহমদ। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

অবকাঠামো
--------

বিদ্যালয়ের মূল ভবনটি চারতলা ভবন। বিদ্যালয় ভবনের সামনে ছাত্রছাত্রীদের খেলাধুলার জন্য একটি বিশাল মাঠ রয়েছে।

শিক্ষা কার্যক্রম
----------------

এ প্রতিষ্ঠানে সহ-শিক্ষা ব্যবস্থা রয়েছে এবং বর্তমানে উচ্চ মাধ্যমিক পর্যায় পর্যন্ত পাঠদান করা হয়। বর্তমানে সাড়ে ৮ শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৮০%।

কৃতি শিক্ষার্থী
---------------

আরো দেখুন
---------

* কর্ণফুলী উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4 5 6 7  "আয়ূব বিবি সিটি কর্রপোরেশন স্কুল ও কলেজ। - চরপাথরঘাটা ইউনিয়ন - চরপাথরঘাটা ইউনিয়ন"। *charpatharghataup.chittagong.gov.bd*। [*স্থায়ীভাবে অকার্যকর সংযোগ*]

বহিঃসংযোগ
---------
**অ্যাডিডাস ট্যাঙ্গো** হল একটি পরিবার এবং ফুটবল বলের মার্কা যা মূলত ১৯৭৮ সালে "ট্যাঙ্গো দুরলাস্ত" হিসাবে প্রবর্তিত হয়েছিল, বিশেষত আর্জেন্টিনায় ১৯৭৮ ফিফা বিশ্বকাপের জন্য। ফিফা বিশ্বকাপ, উয়েফা ইউরোপিয়ান চ্যাম্পিয়নশিপ, দক্ষিণ আমেরিকান ফুটবল চ্যাম্পিয়নশিপ এবং গ্রীষ্মকালীন অলিম্পিকের ফুটবল প্রতিযোগিতা সহ বিভিন্ন প্রতিযোগিতার জন্য নকশার বৈচিত্র তৈরি করা হয়েছিল। ট্যাঙ্গো বলগুলি তাদের নির্মাণে আলাদা করার জন্য তাদের উপর বিভিন্ন নাম প্রয়োগ করা হয়েছে, তারা যে প্রতিযোগিতার জন্য ব্যবহার করা হয়েছে এবং এমনকি যদি সেগুলি দাপ্তরিক ম্যাচ বল বা রেপ্লিকা বল হয়।

২০১১ সালে, আডিডাস নতুন ট্যাঙ্গো ১২ বল প্রবর্তন করেছিল, কিন্তু নাম ছাড়াও নতুন বল এবং পুরানো আডিডাস ট্যাঙ্গো পরিবারের মধ্যে কোনও বিশেষ মিল নেই।

আরো দেখুন
---------

* আডিডাস ট্যাঙ্গো ১২

তথ্যসূত্র
---------

বাহ্যিক লিঙ্ক
-------------

* অ্যাডিডাস ওয়েবসাইটে ট্যাঙ্গো বল
* অ্যাডিডাস বলের ইতিহাস
* ফুটবল বিশ্ব: বিশ্বকাপের ম্যাচ বলের ইতিহাস
* *দ্য গার্ডিয়ান* - দ্য জয় অফ সিক্স: দুর্দান্ত ফুটবল
* ফিফা বিশ্বকাপ ম্যাচ বলের ইতিহাস

টেমপ্লেট:Adidas

| * দে
* স
ফিফা বিশ্বকাপের দাপ্তরিক ম্যাচ বল |
| --- |
| 
* টেলস্টার (১৯৭০)
* টেলস্টার দুরলাস্ট (১৯৭৪)
* ট্যাঙ্গো দুরলাস্ত (১৯৭৮)
* ট্যাঙ্গো ইসপানা (১৯৮২)
* আজতেকা (১৯৮৬)
* এত্রুস্কো ইউনিকো (১৯৯০)
* কোয়েস্ত্রা (১৯৯৪)
* ত্রিকোলোর (১৯৯৮)
* ফেভারনোভা (২০০২)
* +টিমজিস্ট (২০০৬)
* জাবুলানি (২০১০)
* ব্রাজুকা| (২০১৪)
* টেলস্টার ১৮ (২০১৮)
* আল রিহলা (২০২২)

 |
**আয়াতুল্লাহ দুরানী** (১ জানুয়ারি ১৯৫৬)   - ৫ জুলাই ২০২০) একজন পাকিস্তানি রাজনীতিবিদ যিনি পাকিস্তানের জাতীয় পরিষদের সদস্য এবং শিল্প ও উৎপাদন প্রতিমন্ত্রী হিসাবে দায়িত্ব পালন করেছিলেন।

প্রাথমিক ও শিক্ষা জীবন
----------------------

দুরানী বেলুচিস্তানের মস্তুং জেলা প্রিং আবাদে জন্মগ্রহণ করেন এবং তিনি দুরানী উপজাতির পোপালজাই পশতুন উপ-কাস্টের অন্তর্ভুক্ত ছিলেন । তাঁর মাতৃভাষা ছিল দেহওয়ারী (দারি)। তিনি পদার্থবিদ্যায় পিএইচডি ডিগ্রি অর্জন করেছেন এবং তিনি পিপলস স্টুডেন্টস ফেডারেশন, কলাত বিভাগ (১৯৭৪-১৯৭৬) ও পিপলস স্টুডেন্টস ফেডারেশন বালুচিস্তান (১৯৭৭–-১৯৮৪) এর প্রেসিডেন্ট হিসাবে বিভিন্ন পদে দায়িত্ব পালন করেছেন। (পদার্থবিজ্ঞান বিভাগ) বেলুচিস্তান বিশ্ববিদ্যালয় (১৯৮১–১৯৮৮), প্রভাষক ছিলেন। বেলুচিস্তানের প্রিন্সিপাল সায়েন্টিফিক অ্যাডভাইজার বিশ্ববিদ্যালয় (১৯৮১-১৯৮৮), অফিসার ইনচার্জ, পাকিস্তান বৈজ্ঞানিক ও প্রযুক্তি তথ্য কেন্দ্র (পাস্তিক), রাষ্ট্রপতি পিপলস ইয়ুথ অর্গানাইজেশন বালুচিস্তান (১৯৮৫-১৯৯৯), প্রধানমন্ত্রীর উপদেষ্টা বেনজির ভুট্টো (বালুচিস্তান বিষয়ক) ( ১৯৮৯-১৯৯৯), সাধারণ সম্পাদক, পিপলস ডেমোক্রেটিক অ্যালায়েন্স, বেলুচিস্তান (১৯৯–-১৯৯৩), সদস্য ইসলামিক আইডোলজি কাউন্সিল, ইসলামাবাদ (১৯৯৩-১৯৯৬), চেয়ারম্যান বায়তুল মাল বালুচিস্তান (১৯৯৩-১৯৯৬), যুগ্ম সম্পাদক পাকিস্তান হকি ফেডারেশন ( ১৯৯৩–১৯৯৬), প্রেসিডেন্ট বেসবল অ্যাসোসিয়েশন, বেলুচিস্তান (১৯৯৯-২০০২)।

পেশা
----

তিনি ২০০৮ সালের সাধারণ নির্বাচনে পাকিস্তান পার্লামেন্টের হয়ে (এনএ -২৬৮) পাকিস্তান পিপলস পার্টির টিকিটে কালাত-কাম-মস্তং থেকে দৌড়েছিলেন। তিনি নির্বাচনে জয়ী হয়ে শিল্প ও উৎপাদন প্রতিমন্ত্রী হিসাবে শপথ গ্রহণ করেছিলেন।  ২০১৩ সালের সাধারণ নির্বাচনে তিনি তার আসনটি হারিয়েছিলেন। 

২০১০ সালের সেপ্টেম্বরে, তিনি রাষ্ট্রপতি বারাক ওবামাকে গ্রাউন্ড জিরো মসজিদে মুসলিম উম্মাহর আমির-উল-মোমেনীন হওয়ার জন্য ঈদের নামাজ পড়তে বলেছেন ।

মৃত্যু
------

কোয়েটারের ফাতেমা জিন্নাহ জেনারেল এবং বুক হাসপাতালে কোভিড -১৯-এর কারণে ২০২০সালের ৫ জুলাই আয়াতুল্লাহ দুরানী মারা যান। মৃত্যুর পাঁচ দিন আগে, তিনি করোনাভাইরাসের পরীক্ষা করেছিলেন এবং তার মৃত্যুর আগ পর্যন্ত ভেন্টিলেটারে ছিলেন।

আরো দেখুন
---------

* আব্বাস খান আফ্রিদি

তথ্যসূত্র
---------

1. ↑  "Former Member National Assembly of Pakistan"। National Assembly of Pakistan। সংগ্রহের তারিখ ৩ নভেম্বর ২০১৪।
2. ↑  "Carrier Profile"। Pakistani Herald। ৩ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৪।
3. ↑  "PILDAT Profile"। PILDAT। ২০১৪-০২-১৮ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৪।
4. ↑  "PM now heads a jumbo cabinet"। *Asim yasin*। The News। ৪ নভেম্বর ২০০৮। ৩ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৪।
5. ↑  "Election result 2008"। Geo TV। ৩ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৪।
6. ↑  "Election result 2013"। ৩ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৪।
7. ↑  "Minister wants Obama to become Ameer-ul-Momineen"। Nation PK। ২ সেপ্টেম্বর ২০১০। সংগ্রহের তারিখ ৩ নভেম্বর ২০১৪।
8. ↑  "PPP's Ayatullah Durrani breathes his last in Quetta"। *Dunya News*। সংগ্রহের তারিখ ৬ জুলাই ২০২০।

বহিঃসংযোগ
---------

* শিল্প ও উৎপাদন মন্ত্রক
**আবিদা ইসলাম** একজন বাংলাদেশী কূটনীতিবিদ যিনি দক্ষিণ কোরিয়ায় নিযুক্ত বাংলাদেশের রাষ্ট্রদূত হিসেবে দায়িত্ব পালন করছেন। ২০১৭ সালের জুলাইয়ে তিনি দক্ষিণ কোরিয়ার বাংলাদেশ দূতাবাসে রাষ্ট্রদূত হিসেবে নিয়োগ পান।

জীবনী
-----

আবিদা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি লাভ করেন। পরে অস্ট্রেলিয়ার মোনাশ বিশ্ববিদ্যালয় থেকে পররাষ্ট্র ও বৈদেশিক বাণিজ্যে স্নাতকোত্তর ডিগ্রি অর্জন করেন।

আবিদা ইসলাম ১৯৯৫ সালের নভেম্বরে বাংলাদেশ পররাষ্ট্র সেবায় যোগদান করেন। তিনি ঢাকায় পররাষ্ট্র মন্ত্রণালয়ের অধীন বিভিন্ন আন্তর্জাতিক সম্পর্ক বিভাগে কর্মরত ছিলেন। তিনি ভারতের কলকাতাস্থ বাংলাদেশ মিশনের উপ হাই কমিশনার হিসেবে দায়িত্ব পালন করেন। তাছাড়াও তিনি কলম্বো, লন্ডন ও ব্রাসেলসের বাংলাদেশ মিশনে বিভিন্ন পদে কর্মরত ছিলেন। ২০১৭ সালের জুলাইতে তিনি দক্ষিণ কোরিয়ার বাংলাদেশ দূতাবাসে রাষ্ট্রদূত হিসেবে নিয়োগ পান। এরপূর্বে তিনি দুই বছর ছয় মাস বাংলাদেশ পররাষ্ট্র মন্ত্রণালয়ের আমেরিকা অনুবিভাগের মহাপরিচালক ছিলেন।

ব্যক্তিগত জীবনে বিয়ে করলেও তাদের বিচ্ছেদ হয় এবং তিনি এক পুত্র ও এক কন্যার জননী।

তথ্যসূত্র
---------

1. ↑  "Ambassador's Profile | Embassy of Bangladesh in Seoul, South Korea"। */bdembassykorea.org* (ইংরেজি ভাষায়)। সংগ্রহের তারিখ ১৫ মে ২০১৯।
2. ↑  "আবিদা ইসলাম দ. কোরিয়ার রাষ্ট্রদূত"। *প্রথম আলো*। সংগ্রহের তারিখ ১৫ মে ২০১৯।
3. ↑  "দক্ষিণ কোরিয়ায় বাংলাদেশের নতুন রাষ্ট্রদূত আবিদা ইসলাম | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ১৫ মে ২০১৯।
4. ↑  "আবিদা ইসলাম কোরিয়া প্রজাতন্ত্রে বাংলাদেশের রাষ্ট্রদূত নিযুক্ত | জাতীয় | The Daily Ittefaq"। *archive1.ittefaq.com.bd*। ১২ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
**আবু আজজাহ আমর বিন আব্দ আল্লাহ আল-জুমাহি** ছিলেন একজন আরব পৌত্তলিক যিনি মুহাম্মদের সাথে সংঘাতে জড়িয়ে ছিলেন। বদরের যুদ্ধের পর মুহাম্মদ তার সাথে সদয় আচরণ করেছিলেন। তিনি একজন দরিদ্র মানুষ ছিলেন, তার একটি কন্যা সন্তান ছিল। তার মুক্তিপণ দেওয়ার কোন সামর্থ্য ছিল না। তাই বদরের যুদ্ধের পর তাকে মুক্তি দেয়া হয় এই শর্তে যে তিনি আর মুসলমানদের বিরুদ্ধে অস্ত্র হাতে নেবেন না। কিন্তু তিনি তার প্রতিশ্রুতি ভঙ্গ করে উহুদের যুদ্ধে অংশগ্রহণ করেন। এরপর তিনি আবার দয়ার আবেদন করলেন, কিন্তু মুহাম্মদ তাকে মেরে ফেলার আদেশ দিলেন। আজ-জুবায়ের তার মৃত্যুদণ্ড কার্যকর করেন। তবে অন্য আরেকটি সংস্করণে আসিম ইবনে তাবিত মৃত্যুদণ্ড কার্যকর করেন বলে উল্লেখ রয়েছে।

তিনি ছিলেন একজন প্রভাবশালী কবি যিনি মুহাম্মদের বিরুদ্ধে জনগণকে সংগঠিত করার জন্য তাঁর কবিতা ব্যবহার করেন। উহুদ যুদ্ধের সময় তিনি মুহাম্মদের বিরুদ্ধে জনগণকে সংগঠিত করার জন্য তার কবিতা পুনরায় ব্যবহার করেন। তিনি অন্যান্য আরব পৌত্তলিকদের সাথে উহুদ যুদ্ধে গিয়েছিলেন। একারণে তাকে আবার গ্রেফতার করা হয়। এরপর তিনি বলেন যে, "হে মুহাম্মদ আমাকে মুক্ত হতে দিন, আমাকে যুদ্ধে আসতে বাধ্য করা হয়েছে"।

আরও দেখুন
---------

* মুহাম্মাদের নেতৃত্বে যুদ্ধের তালিকা

তথ্যসূত্র
---------

1. ↑  Mubarakpuri, The Sealed Nectar, pp. 181-183. (online)
2. ↑  Sayed Khatab, Gary D. Bouma, Democracy In Islam, p. 184, Routledge, 2007, আইএসবিএন ১১৩৪০৯৩৮৪৫
**আর. এ. গনি** (১৯২৭ – ১৫ জানুয়ারি ২০১৬) বাংলাদেশের গাইবান্ধা জেলার একজন প্রকৌশলী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন। তিনি বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

প্রাথমিক জীবন
-------------

আর. এ. গনি ১৯২৭ সালে গাইবান্ধার সাদুল্লাপুরের বসনিয়াপাড়া গ্রামে জন্মগ্রহণ করেন। তিনি গাইবান্ধা লোকাল বয়েজ স্কুল থেকে মাধ্যমিক পরীক্ষায় উত্তীর্ণ হন। পরবর্তীতে, তিনি প্রেসিডেন্সি কলেজ থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৫২ সালে আহসানউল্লাহ ইঞ্জিনিয়ারিং কলেজ থেকে ১৯৫২ সালে পুরকৌশলে স্নাতক হন।

আর. এ. গনি ১৯৫৩ সালে গনি বাংলা লিমিটেড নামে এক প্রকৌশল পরামর্শক প্রতিষ্ঠান প্রতিষ্ঠা করেন। এরপর, ১৯৬৩ সালে তিনি ক্যালিফোর্নিয়া থেকে স্নাতকোত্তর শিক্ষা সম্পন্ন করেন। তারপর, তিনি ওয়াশিংটনের একটি বিশ্ববিদ্যালয় থেকে ডক্টরেট ডিগ্রি লাভ করেন। তিনি ভাষা আন্দোলন, ঊনসত্তরের গণঅভ্যুত্থান ও বাংলাদেশের স্বাধীনতা যুদ্ধে অংশগ্রহণ করেছিলেন।

আর. এ. গনি বেগম হোসনে আরা গনির সাথে বিবাহবন্ধনে আবদ্ধ হয়েছিলেন। তাদের তিন পুত্র ও এক কন্যা ছিল।

রাজনৈতিক জীবন
-------------

আর. এ. গনি ১৯৭৯ সালের রংপুর-১৯ আসনের সাংসদ হিসেবে নির্বাচিত হয়েছিলেন। তিনি জিয়াউর রহমানের শাসনামলে বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে নিযুক্ত হয়েছিলেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।

মৃত্যু
------

আর. এ. গনি ২০১৬ সালের ১৫ জানুয়ারি ঢাকার স্কয়ার হাসপাতালে ৮৯ বছর বয়সে মৃত্যুবরণ করেন।

তথ্যসূত্র
---------

1. 1 2  "ড. আর এ গনি আর নেই"। *দেশ টিভি*। ১৫ জানুয়ারি ২০১৬। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।
2. 1 2 3 4 5  "আর এ গণির জানাজা হবে ধানমন্ডি ও নয়াপল্টনে"। *প্রথম আলো*। ১৫ জানুয়ারি ২০১৬। সংগ্রহের তারিখ ১৪ ফেব্রুয়ারি ২০২০। [*স্থায়ীভাবে অকার্যকর সংযোগ*]
3. 1 2 3 4  "ড. আর এ গণির দাফন সম্পন্ন"। *সমকাল*। ১৬ জানুয়ারি ২০১৬। সংগ্রহের তারিখ ১৪ ফেব্রুয়ারি ২০২০।
4. ↑  "বিএনপির নেতা আর এ গনির স্ত্রী আর নেই"। *প্রথম আলো*। ৩ সেপ্টেম্বর ২০১০। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।
5. ↑  "List of 2nd Parliament Members" (পিডিএফ)। *জাতীয় সংসদ*। ৪ সেপ্টেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১৩ আগস্ট ২০১৪।
6. ↑  "চলে গেলেন বিএনপি নেতা ড. আর এ গনি"। *কালের কণ্ঠ*। ১৫ জানুয়ারি ২০১৬। সংগ্রহের তারিখ ১৪ ফেব্রুয়ারি ২০২০।